Anders Ekeland

Anders Ekeland (født 1955) er en norsk samfunnsøkonom, forsker og SV-politiker. Han er utdannet cand.oecon. og er ansatt i Statistisk sentralbyrå. Han har vært fylkesleder i Akershus SV og representert både RV og SV som kommunestyremedlem i Bærum.

Politikk

Som student ble han ekskludert fra AKP (ml) da han stilte spørsmål ved Mao. I 1990-årene ble han politisk aktiv for Rød Valgallianse i Bærum, og han var fra 1995 til 2003 RVs eneste representant og gruppeleder i kommunestyret, og partileder i Bærum RV. I 2003 meldte han overgang til SV og representerte dette partiet i kommunestyret frem til 2007. Han har siden vært fylkesleder i Akershus SV.

Karriere
Ekeland er utdannet samfunnsøkonom ved UiO i 1995. Han har arbeidet som forsker og forskningsleder ved Senter for innovasjonsforskning/NIFU STEP og siden i Statistisk sentralbyrå. Han har bl.a. jobbet med forskning på arbeidsmarkedsdeltagelse, mekanisering av arbeidslivet, klimaendringer og andre temaer. Han har utgitt en rekke NIFU- og SSB-rapporter og andre faglige arbeider. Han har også interessert seg for marxistisk økonomi og er styremedlem i Association of Heterodox Economics.

Utvalgt bibliografi
 Heterogent arbeid: et gammelt og grunnleggende problem i marxistisk økonomi, 1995
 Forskermobilitet i næringslivet i 1992, STEP, 1994
 Indicators for human resources and mobility, STEP, 1998
 Norske IT-kompetansemiljøer, STEP, 1999
 Corporate governance, firm performance and type of ownership, STEP, 2002
 Innvandring av kompetanse: hvilket potensial har registerdata?, NIFU STEP, 2003
 IT Funk-prosjektenes skjebne 1998-2004, NIFU STEP, 2005
 Elektronisk forretningsdrift (EF), NIFU STEP, 2007
 Hvordan påvirkes innvandrerne av omslaget i arbeidsmarkedet? SSB, 2009
 Stabil yrkesdeltakelse og ledighet, Samfunnsspeilet, 2011
 Sysselsatte i petroleumsnæringene og relaterte næringer, SSB, 2016
 Nan Li Beibei Shi Rong Kang Anders Ekeland: The Influence of Allowance Allocation Methods on CO2 Emission Reduction： Experiences From the Seven China Pilots. Chinese business review, 2017, Vol.16 (4), p.193-202
 Innovation suppression and migration effect: The unintentional consequences of environmental regulation, China economic review, 2018-06, Vol.49, p.1-23
 Venstresida og regjeringsspørsmålet – kritiske og sammenliknende perspektiv på SVs erfaringer, Vardøger, 2020
 Robotene og arbeidsmarkedet, Praktisk økonomi og finans, 2020-04-01 (1), p.47-58

Referanser

Norske samfunnsøkonomer
SV-politikere i Akershus
RV-politikere